**Görbeháza Község Önkormányzata**

**Képviselő-testületének**

**20/2013. (XI.04.) önkormányzati rendelete**

**közterületek filmforgatási célú igénybevételéről**

*(egységes szerkezetben a 4/2014.(II.06.); 8/2017.(III.31.) önkormányzati rendeletekkel)*

Görbeháza Község Önkormányzati Képviselő-testülete az Alaptörvény 32. cikk (2) bekezdésben meghatározott feladatkörében eljárva, a mozgóképről szóló 2004. évi II. törvény 37. § (4)-(5) bekezdéseiben kapott felhatalmazás alapján, Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2011.(IV.29.) önkormányzati rendelete 7. számú függeléke alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága,* véleményének kikérésével a következőket rendeli el:

**1. §**

(1) A rendelet hatálya az önkormányzat tulajdonában álló közterületek filmforgatási célú használatára terjed ki.

(2) A mozgóképről szóló 2004. évi II. törvényben (a továbbiakban: Mgtv.) a települési önkormányzat tulajdonában lévő közterület filmforgatási célú igénybevétele során meghatározott képviselő-testületi hatásköröket a polgármesterre ruházza át.

**2. §**

(1) Amennyiben a közterületre vonatkozóan már közterület-használat iránt kérelmet nyújtottak be, a már benyújtott kérelem az elbírálás során elsőbbséget élvez.

(2) [[1]](#footnote-1)

(3) Ha a hatósági szerződés megküldésének időpontjában az adott közterületre vonatkozóan érvényes közterület-használati szerződés van, a közterület-használat hatósági szerződés szerinti jóváhagyását meg kell tagadni.

(4) Meg kell tagadni a hatósági szerződés jóváhagyását annak a kérelmezőnek, akinek a közterület-használati szerződése a kérelem benyújtását megelőző egy éven belül jogellenes közterület-használat, vagy díjfizetési hátralék miatt szűnt meg, vagy jóváhagyott hatósági szerződésétől eltérően szabálytalanul használta a közterületet, vagy a megállapított díjat nem fizette meg, vagy annak, akinek a kérelem benyújtását megelőző 2 éven belül az önkormányzattal szemben bármilyen kiegyenlítetlen tartozása volt.

**3. §**

A filmforgatást akadályozó, de a kérelmezőnek nem felróható, valamint a rendkívüli természeti események esetén az önkormányzat az akadály elhárulása után az esetleges kárelhárítást vagy helyreállítást követő 10 munkanapon belül biztosítja újra a közterületet olyan időtartamban, ameddig a filmforgatás akadályozva volt.

**4. §**

(1)[[2]](#footnote-2) A közterületek filmforgatási célú használatának díjai a használat célja szerint a mozgóképről szóló 2004. évi II. törvény 3. mellékletének 6. sorában megállapított díjak.

(2) Turisztikailag kiemelt közterületet a képviselő-testület nem határoz meg.

(3) A kérelmező a közterület-használati díj megfizetése alól abban az esetben mentesíthető, ha a filmalkotás közérdekű célt szolgál. A közérdekű célt a Görbeházai Polgármesteri Hivatal igazolja. Közérdekű célnak minősül különösen az önkormányzat, az önkormányzat intézménye, az önkormányzat tulajdonában álló gazdasági társaság, valamint ezek tulajdonában lévő gazdasági társaság által vagy érdekében, továbbá oktatási, tudományos vagy ismeretterjesztési célok érdekében végzett filmforgatás.

**5. §[[3]](#footnote-3)**

1. *A filmforgatási célú közterület-használat időtartama nem haladhatja meg a 15 napot, mely indokolt esetben legfeljebb két alkalommal 5 nappal meghosszabbítható.*
2. *A forgatást akadályozó, de a kérelmezőnek fel nem róható, valamint rendkívüli természeti események esetén a közterület-használat engedélyezett időtartamát az akadály megszűnését követően olyan időtartamban kell meghosszabbítani és a forgatást engedélyezni, ameddig a filmforgatás akadályozott volt.*

(3) A közterület-használatot a (2) bekezdés szerinti esemény esetén az akadály elhárulása után azonnal, az esetleges kárelhárítást és helyreállítást követően újra biztosítani kell.

1. *A közterület használat naponta 7 és 21 óra közötti időtartamra vonatkozhat.*
2. *A kérelmező a tevékenysége során köteles tartózkodni a közterület más használóinak szükségtelen zavarásától.*
3. *A filmforgatás során a szomszédos lakó ingatlanok gyalogos vagy gépkocsival történő megközelítését a közterület-használó köteles folyamatosan biztosítani. E kötelezettséget nem tartalmazó hatósági szerződés nem hagyható jóvá.”*

**6. §**

Ez a rendelet a kihirdetést követő napon lép hatályba.

Giricz Béla Lászlóné Horváth Ernő

 polgármester jegyző

Záradék:

A rendeletet kihirdettem:

Görbeháza, 2013. november 4.

Horváth Ernő

jegyző

1. Hatályon kívül helyezte a 4/2014.(II.06.) önkormányzati rendelet 1. §-a. Hatálytalan 2014. február 7-től. [↑](#footnote-ref-1)
2. Módosította a 8/2017.(III.31.) önkormányzati rendelet 1. §-a. Hatályos 2017. április 1. napjától. [↑](#footnote-ref-2)
3. Módosította a 4/2014.(II.06.) önkormányzati rendelet. Hatályos 2014. február 7-től. [↑](#footnote-ref-3)